Source: http://zoldhirado.hu/jul7.html
Timestamp: 2018-10-21 12:20:47+00:00

Document:
Jobbik: azonnal zárttá kell tenni a befogadó állomásokat
A Jobbik politikusai szerint azonnal zárttá kell tenni a debreceni menekülttábort és az ország többi, bevándorlókat befogadó állomását.
Apáti István, a Jobbik alelnöke vasárnap a debreceni tábor bejárata közelében tartott demonstráción mintegy 300 ember előtt az önvédelemre való felkészülésre szólította fel támogatóikat.
A Jobbik országgyűlési képviselője erőteljesebb rendőri fellépést sürgetett az illegális bevándorlókkal szemben, s arról beszélt, hogy nekünk, magyaroknak nem először kell megvédenünk Európa határait.
"Most is Nyugat-Európát védjük, annak az Európai Uniónak a külső határát, amelyik még csak vitát sem enged kezdeményezni például a halálbüntetésről" – mondta.
Utalt arra, hogy a miniszterelnök a menekülttáborok bezárását ígérte, e helyett újabb táborok nyílnak, például a hajdú-bihari Berettyóújfaluban.
Z. Kárpát Dániel alelnök és Kulcsár Gergely országgyűlési képviselő a határőrség azonnali visszaállítását, valamint a táborok lakott területen kívülre költöztetését követelte.
"Magyarország a magyaroké" – mondta Z. Kárpát Dániel nagy ovációt kiváltva a hallgatóságból, akik között többen az Új Magyar Gárda, illetve a Magyar Önvédelmi Mozgalom (MÖM) egyenruháját viselték. Utóbbiak zászlókkal, alakzatba felsorakozva vettek részt a demonstráción, és vezényszóra hagyták el a területet a tüntetés után – tapasztalta az MTI tudósítója.
A jobbikos országgyűlési képviselő arról beszélt, hogy az elmúlt évben több menekült érkezett Magyarországra, mint ahányan itt születtek.
Magyarország minden valódi menekültnek megadta eddig is a segítséget, de "nem kötelessége minden szinten tolerálni a rátelepedőket, nem akarunk integrálni senkit, ez a magyarok országa" – hangoztatta.
Z. Kárpát Dániel kilátásba helyezte: ha a Jobbik kormányra kerül, három hónap alatt "megoldja a menekültügyet", s "ha kell, fizikailag is megvédjük a magyar határt".
Kulcsár Gergely, a Jobbik hajdú-bihari elnöke hozzátette: a táborok zárttá tétele mellett, amíg ismét megalakul a határőrség, olyan törvényi feltételeket kell teremteni, hogy "a magyar katonákat is be lehessen vetni a határokon".
A politikus sürgette az idegenrendészeti őrizet visszaállítását és az embercsempészek nagyobb büntetését.
A Debrecen lakossága melletti szolidaritás címén meghirdetett demonstráción nemzeti színű, jobbikos zászlókat és az önvédelmi mozgalom zászlóit lehetett látni.
A rendezvény után mintegy százan a tábor bejáratához akartak vonulni, de a rendőrök ezt sorfallal megakadályozták. A Himnusz eléneklése után a tüntetők elvonultak – tapasztalta az MTI tudósítója a helyszínen.
Parlament: szavaztak a határzárról és az olimpiáról is
Huszonegy szavazást tartottak ma a parlamentben. Döntöttek a határzárhoz kapcsolódó szabályokról, az olimpiai pályázat támogatásáról, és a közérdekű adatigénylés fizetőssé tételéről is.
Vakációhangulatban indult a rendkívüli nyári ülésszak utolsó parlamenti napja, jó húsz perccel a tervezett kezdési időpont után nyitották meg az ülést. Miután megemlékeztek a múlt héten elhunyt Szabad Györgyről, a demokratikusan választott Országgyűlés 1990 és 1994 közti elnökéről, közel kéttucat törvényt vitatnak és szavaznak meg.
A mai első napirendi pontként a magyar-szerb határra tervezett fal építésével, valamint a migrációval összefüggő törvényjavaslat összevont vitáját tartották meg. Ezt a javaslatot múlt pénteken vették fel csak a napirendre, de kivételes eljárásban tárgyalva már ma meg is szavazhatják. Pintér Sándor belügyminiszter indítványa elsősorban a kerítéshez kapcsolódó kisajátításokat rendezné: az érintett 175 kilométeren nagyjából 3500 telek található, ebből 2300 van most magánkézben - a javaslat ezeket adná át az államnak. Megtudhattuk azt is, hogy mit gondol Kósa Lajos a Magyar Kétfarkú Kutya Párt plakátjairól: szerinte "a bevándorláspártiak kitörő örömmel üdvözölték azt a plakátot, amin annyit írnak: Welcome to Hungary. ők azt szeretnék, ha még többen jönnének, százezrek, milliók". (Azt már nem tette hozzá, hogy azon a bizonyos plakáton a pontos szöveg: Welcome to Hungary! Closed on Sundays.) Az MSZP-s Bárándy Gergely röviden reagált minderre vezérszónoki felszólalásában: szerinte a Fidesz rasszista és idegengyűlölő. A kormánypártiak állítják: ők nem rasszisták, csak Magyarországot akarják megvédeni. A Jobbik megerősített határőrizetet kér, a függetlenek közt ülő Szabó Timea pedig azt kérdezte, hogy mit keresnek gazdasági bevándorlók a felcsúti focicsapatban. Schiffer András azt vetette fel: mivel a kerítés néhány méterrel már Magyarországon belül lesz, aki arra legalább egy kis részen fel tud mászni, már kérhetne Magyarországtól menekültstátuszt, tehát elképzelhető, hogy jogilag sem lesz értelme a határzárnak.
A Nemzeti Választási Iroda vezetője úgy döntött, hogy nem minősül hivatalos, megbízható informácuiónak az, amit ő maga közzétett - erről beszélt Tóbiás József napirend előtt. Az MSZP frakcióvezetője szerint a Fidesz csal, amikor a Nemzeti Választási Iroda formai okokra hivatkozva nem engedi népszavazásra az MSZP kérdését a vasárnapi zárva tartásról. L. Simon László a kormány nevében válaszolva azt mondta: "már az a retorika, hogy önök nem tudnak másról beszélni, csak vasárnapi zárva tartásról, mutatja a köztünk lévő különbséget, mi ugyanis vasárnapi pihenőnapról beszélünk", szerinte az MSZP a multik érdekeit képviseli. "Ha igaz az, amit önök mondanak, hogy négymillió szegény él ebben az országban, akkor miért is követelik azt, hogy vasárnap vásárolni lehessen?" - kérdezte az államtitkár.
Szél Bernadett (LMP) arról beszélt napirend előtt: a 2016-os költségvetésben 500 milliárd forintot dobtak ki az ablakon, miközben a bérrendezést nem oldották meg. Az LMP képviselői ezen a ponton nagy papírokat tartottak fel, rajtuk olyan feliratokkal, mint "kivándorolni kényszerülő százezrek", vagy "közszféra dolgozói, óvodai, iskolai dolgozók, köztisztviselők", mire Kövér László megvonta tőle a szót.
A kerítésépítés vitája előtt már Harrach Péter, a jobbikos Z. Kárpát Dániel és a Fideszből Rogán Antal is a bevándorlásról beszélt - mindhárman nagyobb szigort kértek. Rogán elemezte a görög helyzetet is: szerinte "a görögök elutasították az IMF-féle válságkezelést, de (...) ilyen népszavazás Magyarországon is volt, 2010 áprilisában". A görögök sokáig mindent megcsináltak, amit az IMF kért, Magyarország nem - folytatta. Ehhez kapcsolódott Szijjártó Péter is: a külgazdasági és külügyminiszter néhány mondatban lerendezte a görög helyzetet, majd a válasza további perceiben a magyar gazdaság teljesítményét dicsérte.
A kerítésvita után az MFB-törvényről tárgyaltak. Ezt a javaslatot két hete már elfogadták, de Áder János formai okokra hivatkozva visszaküldte: az eredeti verzióban ugyanis két 23. paragrafus volt. A törvényalkotási bizottság átdolgozta a tervezetet, így ma már az új szövegről tárgyalnak.
Ezután, már kora délután kezdődtek el a szavazások.
- Elsőként az MFB-törvény új verziójára bólintott rá a kormánytöbbség, immár egyetlen 23. paragrafussal.
- A 2024-es olimpiarendezési pályázat támogatásáról is szavaztak - bejött a papírforma, a többség támogatta azt, hogy Budapest pályázzon az olimpiarendezésre.
- Megszavazták a határzár új szabályait. A magyar államot schengeni külső határokon a határvonaltól számított 10 méteres sávon belül közérdekű használati jog illeti meg. Ez a honvédelmi, nemzetbiztonsági és rendvédelmi szerveket "sajátos építményfajták létesítésére és üzemeltetésére" - azaz például ideiglenes biztonsági határzár létesítésére - jogosítja fel. Ennek megvalósítása érdekében rendelkeznek a határ menti ingatlanok tulajdonosainak kártalanításáról, a használati jog tartalmáról, valamint a joggyakorlás egyes kérdéseiről. A jogszabály változtatásával korlátozzák az ismételt menedékkérők területen maradási jogát, ami azt jelenti, hogy ismételt kérelem előterjesztése esetén a kérelmezőt nem illeti meg automatikusan, hogy korlátlanul Magyarországon maradjon. A jelenleg kétfokozatú - előzetes és részletes vizsgálati - szakra bontott eljárás a két szakasz összevonásával egyszerűsödik, ezzel az eljárási idő lerövidül. A menekültügyi eljárás a kérelemről hozott döntés végrehajthatóvá válásáig tart, így a kérelmező a bírósági eljárás végéig menekültügyi őrizetben maradhat. A hatóság megszünteti az eljárást, ha a kérelmező a neki kijelölt szálláshelyet vagy tartózkodási helyet 48 óránál hosszabb időre engedély nélkül elhagyja. (A javaslatot a baloldal mellett egyetlen fideszes képviselő, Kovács Zoltán szavazta le, a Fidesz-frakció azóta jelezte, hogy ő tévedésből nyomott nemet.)
- Kihirdették az Európai Közjogi Szervezetet létrehozó egyezményt, és az ENSZ Gyermekalapjával között megállapodást is.
- Döntöttek arról is, hogy az állami vezetői juttatásokat csökkentik. A módosítás célja, hogy a kormányzati irányítás vagy felügyelet alatt álló szervek vezetőinek juttatásai ne valamely állami vezető juttatásához igazodjanak, hanem a kabinet saját hatáskörben szabályozhassa azokat. Pontosították a miniszterelnöki megbízottakra vonatkozó passzust is: ők így a legfeljebb államtitkári illetménynek megfelelő összegű díjazás mellett kormányrendeletben meghatározott juttatásokra lesznek jogosultak.
- Szavaztak az e-kártya bevezetését megalapozó törvényekről. Az új okmányt - ami összevonja a személyi igazolványt, a lakcímkártyát, az adókártyát, a TB-kártyát és az útlevelet, kibővíthető közlekedési kedvezmények igénybe vételére jogosító kártyákkal és akár diákigazolványként is funkcionálhat - felmenő rendszerben vezetik be idén.
- Átírták az Országgyűlésről szóló törvényt. A továbbiakban a független képviselőkkel azonos működési és ellátási juttatásokra jogosultak a nemzetiségi szószólók. Új elem, hogy az üzemanyagkártyával felhasználható összeg mértékéig helyközi közösségi közlekedési jegyet vagy bérletet, helyi bérletet is lehet vásárolni. A módosítás kizárja, hogy párt tulajdonában vagy vagyonkezelésében lévő ingatlanra irodahasználati támogatást lehessen felvenni, a képviselőcsoportok pedig a működésükhöz felhasználható különböző keretek maradványait cikluson átívelően is felhasználhatják.
- Voksoltak az elektronikus hírközlés infrastruktúra-feljesztéséről. Az uniós célkitűzés szerint 2020-ig kell minden lakosnak elérhetővé tenni a szélessávú internetkapcsolatot, a kormány azonban azt tűzte célul, hogy ez már 2018-ra megvalósuljon.
- Módosították az egyesülési törvényt: ezután a helyileg illetékes önkormányzat jelölhet ki egy gazdasági társaságot az alapítói jogok gyakorlására, ha a közhasznú alapítvány alapítói nem lelhetőek fel.
- Változnak a házi segítségnyújtást érintő szabályok: a gondozottak a jövőben célzottabb szolgáltatásokat kapnak és erősödik az állami szerepvállalás a nagyobb ellátási szükséglettel rendelkező érintettek felé. A parlament azt is kimondta, hogy családsegítés és gyermekjóléti szolgáltatás 2016. január 1-jétől kizárólag egy szolgáltató keretében működtethető. Ezzel létrejönnek majd a család- és gyermekjóléti központok. Több, jelenleg pályázati úton finanszírozott szolgáltatás a hosszú távú fenntarthatóság érdekében visszakerül a normatív állami támogatási rendszerbe. Ezek közé tartoznak az úgynevezett támogató szolgáltatások, a közösségi ellátások, valamint az utcai szociális munka.
- Új egészségügyi törvényt is meghoztak. Az alapellátás továbbra is önkormányzati feladat marad. Előírjtk a kollegiális szakmai vezető intézményének újbóli bevezetését a háziorvosok, a házi gyermekorvosok és az alapellátást nyújtó fogorvosok esetében járásokhoz igazítottan, valamint megyei és országos szinten. A törvény kitér a területi ellátási kötelezettség (tek) nélküli háziorvosokra is, akik kiegészítő díjazásra jogosultak, azonban úgy rendelkezik, hogy a tek nélküli szolgáltatókra vonatkozó kedvezményeket és azok feltételeit kormányrendeletben indokolt szabályozni. A törvény lehetőséget biztosít a jövőben arra, hogy ha a háziorvos, házi gyermekorvos, az alapellátást nyújtó fogorvos a meglévő szakképesítésén kívül egyéb szakorvosi vizsgával is rendelkezik, akkor az egészségbiztosítóval arra is finanszírozási szerződést köthet, amennyiben azt kezdeményezi.
- Elkészült az online szerencsejáték törvénye is - ezzel tették lehetővé, hogy online kaszinót csak olyanok üzemeltethessenek, akiknek Magyarországon van kaszinójuk. Online sportfogadást kizárólag a Szerencsejáték Zrt. szervezhet. Ez alól kivétel a lóverseny, ahol kizárólag a százszázalékos állami tulajdonban lévő Magyar Lóversenyfogadást Szervező Kft. végezheti a távszerencsejáték-szervezést.
- Szintén ma szavaztak felsőoktatási törvényekről: az egyetemen kívül létrejöhet új intézményi kategóriaként az alkalmazott tudományok egyeteme, több helyen lehetnek közösségi képzőközpontok, megjelenik a hallgatók kompetenciamérése, bevezetik a mesteroktató kategóriát, valamint változnak a hallgatói átsorolás feltételei is.
- Módosították a sporttörvényt - ebben lehetővé tették, hogy az amatőr sportolók a jelenlegi évenkénti szerződéseik helyett hosszú távú kontraktusokat kössenek, ezzel is csökkentve a szövetségeik bürokratikus terheit.
- Döntöttek a nemzeti akkreditálás rendszerének átalakításáról: a parlament a jövő évtől megszüntette a Nemzeti Akkreditáló Testületet, amelynek munkáját az állam veszi át. Felhatalmazták a kormányt, hogy jelölje ki az új akkreditáló szervet, amely dönthet különböző termékek forgalmazásának engedélyezéséről.
- Ezek után visszatértek a sportra: a 2017-es vizes vb-hez kapcsolódva újabb törvénymódosítást fogadtak el. A vb-rekészülő, összesen 14 ezer nézőt befogadó ideiglenes lelátóra vonatkozó szabályokat írták át. Ez alapján a létesítmény legfeljebb 50 méter magas lehet, elkészítéséhez pedig nem lesz szükség építésügyi hatósági engedélyre, az ideiglenes lelátó tűzvédelmi szabályait ugyanakkor később rendeletben határozhatják meg.
- A szavazások végén döntöttek az információszabadság törvényéről, ami más olvasatban épp az információszabadságot korlátozza: ez a javaslat teszi fizetőssé a közérdekű adatigénylést.
- Miután ezen túljutottak, elfogadták az ombudsman, valamint az Állami Számvevőszék 2014-es beszámolóját is.
- A nap utolsó szavazásai közt az MNB-be választottak felügyelőbizottsági elnököt és tagokat, valamint a Monetáris Tanácsba új tagot. A testületet a fideszes Papcsák Ferenc vezeti, a parlament gazdasági bizottsága korábban a Fidesz (Madarász László), a KDNP (Szényei Gábor András), valamint a Jobbik (Nyikos László) jelöltjét támogatta a felügyelőbizottsági tagságra. A Monetáris Tanács új tagjának Báger Gusztávot választották meg.
Az eskütételek után egy órán át interpellációkat hallgathatunk, majd aki csak gombot nyomni ment be, meg is kezdheti a nyári szünetet. A többiek előbb az azonnali kérdéseken, majd a kérdéseken esnek át. Végül a szocialisták sikeres aláírásgyűjtése után két MSZP-s törvényjavaslat általános vitáját tarthatták volna meg, ám a Fidesz javaslatára ezeket levették a mai napirendről: előbb a Btk. embercsempészettel kapcsolatos szigorításáról, majd az idei költségvetés átírásáról tartottak volna vitát. A kellő számú ellenzéki aláírás összegyűjtése után ezeket fel kellett venni a napirendre, ám annyit megszavazhatott a többség, hogy ne ma tárgyalják ezeket - vagyis így legkorábban az ősszel vitázhatnak ezekről a képviselők.
Hiába indul a szezon, a vendéglátósok most szembesülnek vele, hogy nem jelentkeznek az álláshirdetésekre: elfogyott a szakképzett munkaerő. – írja a HVG
Ha teljes szezont nézünk, akkor kb. 600-650 forintos órabérért dolgoztál pihenés nélkül… (Ennyit kapnak a diákok kb. felelősség nélküli borítékolási munkáért Budapesten, ülve.)
Konyhalányok, kézilányok
…folytatása ugyanez egész nyáron…
Budapesten is napi 16 órákra akarnak fizetni napi 6 ezret + jatt! Meg anyuka nem kéne? A legtöbb hely persze nulla bejelentéssel.
Fontos tanács: olyan helyre soha ne menj dolgozni, ahol olcsó menüt árulnak! Az összes csóró azt fogja hinni, hogy a 600 forintos menüért (leves + főétel), még ingyen kéri tőled a kancsós vizet, aztán persze jeget nem tudnál hozni még bele, aztán még egy kosár kenyeret is… Az ilyen helyeken a vendég soha nem ad büdös fillér jattot sem! Miközben a lábadat lejárod e menük cipelésével! Ez Budapestre is igaz, ott főként a korlátlan fogyasztásos helyek azok az éttermek, melyek már kibérelték a hirdetésoldalak legfelső helyét. Napi 12-16 órában semmi mást nem fogysz csinálni, mint cipelni a tányérhegyeket a korlátlan fogyasztás miatt lószar bérért (jatt nulla), 3 hónap után pedig mész a rokkant székbe…
Egyébként szerettem a Balatonon dolgozni, teljesen egyedi hangulata van… amit a magyarnak sikerült teljesen hazavágni… hátsz, ez van…
Bevándorlás: óvatosságra intik a taxisokat
Az Országos Taxis Szövetség elnöke óvatosságra inti a magyar taxisokat úti okmány, illetve vízum nélküli migránsok külföldre szállítása ügyében.
Metál Zoltán az M1 aktuális csatornán hétfőn elmondta: korábban kezdeményezték a rendőrségnél, hogy szülessen állásfoglalás a taxisok számára migránsok szállításával kapcsolatban, ez márciusban megtörtént.
A hivatalos állásfoglalás arról szól, hogy illegális migráns nem szállítható az Európai Unió határain belül, még Magyarország területén sem, de ha vizsgálni kellene az utas hovatartozását, nagy gondban lennének a sofőrök - tette hozzá.
A taxisoknak arra szól a hatósági engedélyük, hogy egy adott pontból egy másikba elvigyék az utasokat, faji, vallási és egyéb hovatartozás miatt nem tagadhatják meg a fuvart - mondta a taxis szövetség elnöke.
A közleményben kiemelték: a pályázati útmutatóban meghatározott feltételeknek megfelelő pályázatok a rendelkezésre álló forrás kimerüléséig részesülhetnek támogatásban.
Az NFM felhívta az érintettek figyelmét arra is, hogy a benyújtott pályázatokkal kapcsolatos kommunikáció a pályázati portálon – https://mgcs-2015.nfsi.hu/ – keresztül történik.
Az Otthon melege program keretében meghirdetett, energia-megtakarítást eredményező mosógépcsere pályázat július 1-jén, elsőként a nyugat-dunántúli régióban indult el, azt szintén forráskimerülés miatt függesztették fel határozatlan időre.
A pályázatok beadása régiónként időben eltolva történik.
Hendét három órán át faggathatták a Gripen-balesetekről
Zárt ülésen adott tájékoztatást Hende Csaba honvédelmi miniszter a Magyar Honvédség (MH) repülőinek a közelmúltban történt baleseteiről az Országgyűlés honvédelmi és rendészeti bizottságában hétfőn.
A honvédség két Gripenjének akár időleges kiesése elsősorban a pilóták kiképzésében okoz gondot - mondta a miniszter a több mint három órán tartó ülés után. Ennek megoldására alapvetően a Gripeneket gyártó svéd partnerrel folynak tárgyalások, és remélhetőleg a nyár végére megoldják az ügyet - tette hozzá.
Kósa Lajos, a bizottság fideszes elnöke szerint az ülésen elhangzottak alapján semmi nem igazolja, hogy a három baleset között lenne összefüggés. Demeter Márta MSZP-s képviselő viszont azt mondta, ezeket az incidenseket nem lehet fatális véletlenek sorozatának nevezni, valamilyen rendszerszintű problémára utalnak.
Igazi látványosság lett a Kétfarkúak budapesti plakátja
A "túléltem a magyar bevándorlásellenes kampányt" feliratú óriásplakáttal már fotózkodnak is – írta Facebook-oldalán a Kétfarkú Kutya párt.
Nem is csoda, hiszen a főváros egyik központi helyére, a Madách térre került ki a Vastagbőrrel közösen készült ellenplakát.
A bírósághoz fordul az MSZP a boltzáras népszavazásért
Az ellenzéki politikus szerint a vonatkozó jogszabályok – Pálffy Ilona állításaival ellentétben – nem kötik a jogerőt a Kúria honlapján való közzétételhez. A bíróság határozata annak meghozásával jogerős. Márpedig az NVI a bíróság aláírt, bélyegzővel ellátott határozatának másolatát saját állítása szerint is, a valasztas.hu oldalon 16 óra 5 perckor közzétette. E szerint a döntés 16 óra 5 perc előtt megszületett. "Ha valaki ennek az ellenkezőjét be tudja bizonyítani, az előtt megemeljük a kalapunkat" – írta az ellenzéki politikus. Az ellenzéki politikus azt írta: az NVI vezetőjének vasárnapi döntése értelmében "az NVB honlapján közzétett információk, dokumentumok csak tájékoztató jellegűek, azokat nem lehet komolyan venni".
Pálffy Ilona az NVI honlapján nyilvánosságra hozott határozatai értelmében egy másik – a nyitva tartással kapcsolatos – népszavazási kezdeményezést terjeszt az NVB elé. Ezt a beadványt az a Vajda Zoltán Tamás tette, aki másokkal együtt március 15-én, majd később még többször is "rendszerbontó" népszavazási kezdeményezéseket is indított, amelyek közül többet az NVB hitelesített. Mostani kérdése úgy szól: "Egyetért-e Ön azzal, hogy törvény ne korlátozza a kiskereskedelmi tevékenységet folytató üzlet nyitvatartási idejét?".
A kérdések NVB elé terjesztéséről az NVI elnökének, Pálffy Ilonának saját hatáskörben kellett döntést hoznia, a jogszabály szerint a benyújtást követő öt napon belül. Arról kellett döntenie, hogy a Kúria végzésének jogerőre emelkedése után melyik kérdést nyújtották be először, ugyanis csak azt terjesztheti az NVB elé. Az NVI elnökének döntésével szemben jogorvoslattal nem lehet élni, de a kezdeményező a kérdést ismételten benyújthatja; ebben az esetben a kérdést mindenképpen az NVB napirendjére kell tűzni. Az NVB-nek 30 napja van arra, hogy a kérdés hitelesítéséről vagy elutasításáról határozatot hozzon; e döntést a Kúria előtt lehet megtámadni. Egy újabb jogerős elutasító döntés esetén ismét megnyílhat a lehetőség új népszavazási kezdeményezés benyújtására e témában. Az NVI elnöke nem első alkalommal döntött így, egy hasonló ügyben, áprilisban már ugyanilyen határozatot hozott szintén arra hivatkozva, hogy a Kúria döntése akkor emelkedik jogerőre, amikor azt a saját honlapján közzéteszi.
Egyetlen málnaárus miatt ússza meg egy balatoni CBA a vasárnapi boltzárat
3-4 kiló málna elég volt, hogy egy balatonfenyvesi CBA-t piaccá minősítsenek, így vasárnap is nyitva tarthasson. A mindössze 20 doboznyi gyümölcsöt kínáló málnaárust a termelői piacról csalták át ide A boltnak bejött a húzás: most vasárnap tömött sorok álltak a kasszánál – számolt be a NOL.hu.
Az egyik Budapestről érkezett vásárló azt mondta, ha nem lenne vasárnapi zárva tartás, biztosan nem vásárolna a CBA-ban.
Ócska hazugság ez is, de hát már csak nevetünk
A NOL rajta kívül két tucat vásárlót állítot meg az üzlet bejáratánál, de ők is mind hazugságnak minősítették a CBA piaccá alakulását.
Hétfőn gyorsított eljárással szavazza meg a Fidesz azt a törvénytervezetet, amely elfogadása után az önkormányzatok, minisztériumok, állami cégek pénzt kérhetnek a közérdekű adatigénylésért. A törvénytervezet lényegében olyan, mintha bírságot szabnának ki a közérdekű adatigénylésre.
Pontosan nem tudjuk, mennyi hasznot hozna az államnak a korrupcióellenes küzdelem, de a lopás megállítása vagy akár a csökkentése is több ezermilliárdot hozhatna a közös kasszába. Vajon nem lenne jobb mindannyiunkank, ha Habony Árpád, Mészáros Lőrinc, az új Simicska, azaz Garancsi István vagy a Fidesz többi oligarchája helyett, az ápolókhoz, az oktatásba, az egészégügyre vagy a szociális ellátásokra jutna pénz? Összehasonlításként Simicska Lajos 2014-ben, amikor még ő is Fidesz-oligarcha volt, a cégeiből körülbelül 30 milliárd forintot vett ki. Ez az összeg fele annyi, mint a FIFA megvesztegetési botrányának 210 millió dolláros összege. A magyar korrupció világszínvonalú. Magyarország ebben tényleg jobban teljesít.
A Fidesz pedig nem ez ellen a korrupció ellen küzd, nem a közös pénzünket védi, hanem azokat bünteti, akik ezt megpróbálják felderíteni. Pedig lehetne másképp is. Romániában jelenleg vádemelés zajlik Victor Ponta miniszterelnök ellen, de a korrupciós ügybe keveredett ellenzéki képviselők ellen is eljárásokat indított az ügyészség. És szerte a környező országokban zajlik a korrupcióellenes küzdelem, amibe politikusok buknak bele, és kerülnek börtönbe. Magyarországon a Fidesz által uralt ügyészség nem indított 2010 óta egyetlen ejárást sem kormánypárti politikus ellen.
Most pedig lecsapnak a közérdekű adatigénylésre is. Pedig ha nincs közérdekű adatigénylés, még a mostaninál is kevesebbet tudnánk a kormánypárti korrupcióról, Rogán, Lázár gyanús ügyei nem kerültek volna nyilvánosság elé, és a kormánypárt azt is akarja, hogy ne is kerüljenek. A törvénytervezet szövege szerint ugyanis maga az adatgazda, az önkormányzat és a minisztérium, állapítja meg mennyit kérhet egy adat kiadásáért. Kocsis Máté például pár hónapja mondta el egy interjúban, hogy több tízezer forintba kerül egy adat kiadása. Persze ez nyilvánvalóan hazugság, és a hazugság igazi pikantériáját az adja, hogy egy tisztességes párt kormányra kerülve ezeket az adatokat és számlákat nem közérdekű igénylés nyomására adná ki, hanem magától tenné nyilvánossá honlapján.
De a Fidesz titkot akar, nem akar kiadni adatokat, pénzt kér értük, és ezzel lényegében bünteti az adatkikérést. Ha a kormánypárt hétfőn elfogadja ezt a törvényt, nem a korrupt politikusokat fogja üldözni a magyar állam, hanem azokat, akik felderítenék a korrupciót. Magyarország hivatalosan is oligarchia lesz.
A Magyar Villamosművek Zrt. volt elnök-vezérigazgatójának e-mailben mondtak fel idén júniusban. Korábban egy Simicskához köthető energiacégnél dolgozott.
A volt nemzeti fejlesztési minisztert tavaly nyáron váltották le, előtt három évig vezette a tárcáját. Jelenleg postaügyi államtitkár a Miniszterelnökségen.
AMagyar Nemzeti Vagyonkezelő Zrt. (MNV) vezérigazgatói székéből rúgták ki idén februárban. Németh Lászlóné nevezte ki miniszterként, ezért biztos volt a leváltása.
A Volánbusz Zrt. volt vezérigazgatója, elődje önként mondott le 2013-ban. Dévényit idén áprilisban menesztették, miután a céget birtokló MNV éléről eltávolították Márton Pétert.
A Magyar Közút Nonprofit Zrt. elnök-vezérigazgatói székéből rúgta ki a Németh Lászlónét követő fejlesztési miniszter, Seszták Miklós. Mázsi vezetése alatt rengeteg megbízást kapott a vállalattól Simicska építőipari cége, a Közgép.
A paksi atomerőmű bővítéséért felelős állami cég volt vezérigazgatója. Az elismert szakember állítólag nem kötődött szorosan Si­micskához. Viszont a Simicska emberé­nek tekintett Baji Csaba nevezte ki, ez elég volt idén áprilisi kirúgáshoz.
A háború legfrissebb áldozata: idén június végén mentették fel a Szerencsejáték Zrt. elnök-vezérigazgatói posztjáról. 2010-es kinevezése előtt több Simicskához köthető cégnél dolgozott.
A MÁV vezérigazgatóját a leváltott Németh Lászlóné nevezte ki, ezért inog a széke. Értesüléseink szerint hamarosan bejelentik a leváltását, pedig jó szakembernek tartják. Ő az első nő, aki mozdonyvezetői vizsgát tett.
A Nemzeti Adó- és Vámhivatal elnöke jogi egyetemistaként együtt élt a Bibó Szakkollégiumban Orbánnal és Simicskával. Utóbbi 1998-tól egy évig vezette a NAV elődjét, az APEH-ot.
Minden iratunk egy kártya lesz – ennyibe fog kerülni
A változtatás rögzíti az e-kártyán szereplő adatok körét. Az okmányon emellett szerepel majd az érvényességi idő, a kiállítás kelte és helye, az, hogy mely hatóság állította ki, valamint – nem olvasható formában – az a tény, ha korlátozzák a tulajdonos külföldre utazását.
A kártya optikailag olvasható adattárolója – a 12 éven aluliak és a rögzítést visszautasítók kivételével – ujjnyomatot tartalmaz és alkalmas elektronikus ügyintézésre, elektronikus aláírásra.
Amíg Andy Vajna Orbán vejével kávézott, a parlament megszavazta neki az online kaszinópiacot
A parlament elfogadta hétfőn, hogy online kaszinójátékot csak az szervezhet, aki a Magyarországon lévő játékkaszinó üzemeltetési koncessziójával rendelkezik. Ez jelenleg két emberre igaz az országban: Andy Vajnára és Szima Gáborra – írta a 444.
A törvény már csak azért is nagyon kedvező Vajnáéknak, mert az online kaszinójáték szervezése a hagyományos kaszinójáték szervezőjének részjogosítványává vált. Így az online szerencsejátékból keletkező bevétel után már nem kell több pénzt fizetniük az államnak.
Vajna valószínűleg nem izgulhatott nagyon azon, hogy átmegy-e a törvényjavaslat, mert ezzel nagyjából egy időben nem mással, mint Orbán Viktor vejével, Tiborcz Istvánnal kávézott a Kempinskinél. A 444 olvasója szerint nagyon vidámnak tűnnek. Az erről készült képeket itt lehet megnézni.
Tikkasztó hőség: durva munkanapjaik voltak a mentőknek
A mentők fokozott óvatosságra intenek, mivel a következő napok tartós kánikulája tovább növeli a szervezet terhelését. Pedig a mentők már eddig is 20 százalékkal több esetetet láttak el a hőség miatt, mint egyébként. Az ÁNTSZ szerint meghaladja az egészségügyi határértéket a levegő ózontartalma.
A tartós hőség miatt hétfőre az Országos Meteorológiai Szolgálat is kiadta a legmagasabb fokú - piros - figyelmeztetést az egész országra. Közölték: a napi középhőmérséklet várhatóan több helyen eléri a 27-28 Celsius-fokot.
Győrfi Pál, az Országos Mentőszolgálat szóvivője közölte, hogy a mentőknek a hétvégén az átlagnál 20 százalékkal több esetet kellett ellátniuk. A hétvégén a fővárosban naponta több mint 800, országosan pedig mintegy 3000 esetben nyújtottak segítséget. A legnehezebben az idős, szívbetegségben szenvedő emberek viselik a kánikulát, de ájulásos rosszullétek fiataloknál is előfordultak.
ÁNTSZ: Túl sok az ózon a levegőben
Több településen meghaladta az ózonterhelés az egészségügyi határértéket - közölte az Állami Népegészségügyi és Tisztiorvosi Szolgálat (ÁNTSZ). A levegő magas ózontartalma miatt tizenhét település (Budapest, Százhalombatta, Sopron, Mosonmagyaróvár, Szentgotthárd, Győr, Esztergom, Tatabánya, Veszprém, Hernádszurdok, Putnok, Kazincbarcika, Sajószentpéter, Oszlár, Salgótarján, Eger, Szolnok) kapott kifogásolt minősítést.
Az ÁNTSZ is arra figyelmeztetett, hogy az érzékeny, beteg és idős emberek, gyerekek, kismamák a déli, délutáni órákban minél kevesebb időt töltsenek a szabadban. Egészséges emberek is kerüljék a szabadban végzett nehéz fizikai munkát, aktív testmozgást - tették hozzá.
A Ház szintén a Fidesz javaslatára a testület tagjává választotta Madarász László bankszakembert, míg a KDNP kezdeményezésére Szényei Gábor Andrást, a jegybank előző felügyelőbizottságának tagját, a Jobbik jelölése nyomán pedig Nyikos Lászlót, a párt korábbi parlamenti képviselőjét.
Papcsák Ferencet 126 kormánypárti igen szavazattal, 60 nem ellenében választotta fb-elnökké a Ház, a tagokat pedig 148 igen szavazattal, 37 nem ellenében választották meg. Megbízatásuk az Országgyűlés megbízatásáig tart.
A parlament arról is határozott – 125 igen szavazattal, 60 nem ellenében, 5 tartózkodás mellett –, hogy hétfőtől Báger Gusztáv közgazdász lesz az MNB Monetáris Tanácsának új tagja hat évre, aki Kandrács Csabát váltja a testületben. Kandrács Csaba azért mondott le, mert a jövőben a MARK Magyar Reorganizációs és Követeléskezelő Zrt.-nél betöltött elnök-vezérigazgatói feladataira kíván összpontosítani.
Szijjártó: kiváló a visegrádi együttműködés
Kiváló a visegrádi országok együttműködése, ugyanakkor természetesen vannak kérdések, amelyeket részleteiben másként látnak az országok - mondta Szijjártó Péter külgazdasági és külügyminiszter a harmadik Antall József Nyári Egyetem megnyitóján, hétfőn Budapesten.
Szijjártó Péter hangsúlyozta: minden közép-európai országnak érdeke a szoros visegrádi együttműködés. Magyarország szempontjából is rendkívül fontos, ugyanis a visegrádi országok csak akkor felelhetnek meg a kihívásoknak, ha fenntartják mostani szoros együttműködésüket - vélekedett.
A miniszter kiemelte: ha a visegrádi országok nem fogtak volna össze ennyire, sok európai kérdésben nem születtek volna nekik kedvező döntések. Példaként említette a kohéziós politika és a közös agrárpolitika alakítását, és úgy látja, az uniós bővítési és szomszédságpolitika is más lenne, ha a V4 országai nem hallatnák közösen a hangjukat.
A külügyminiszter, a nyári egyetem egyik fővédnöke Magyarország jelenlegi helyzetére utalva hangsúlyozta: azok, akik csaknem huszonöt évvel ezelőtt elindították a visegrádi együttműködést, nagy érdemeket szereztek. A visegrádi országok (V4: Csehország, Lengyelország, Magyarország és Szlovákia) kooperációja egyedülálló integrációs forma az Európai Unión belül.
Az eseményen, amelyen a diplomáciai testület több képviselője is részt vett, Szijjártó Péter azt mondta, nagyon súlyos kihívások érik Európát, és a visegrádi együttműködésnek nagy szerepe van abban, hogy a közép-európai államok sikerrel meg tudnak felelni ezeknek.
A miniszter a visegrádi országok előtti kihívásként említette az energiabiztonság megteremtését, az EU bővítésének és a keleti partnerség kezdeményezésének a támogatását, az ukrajnai helyzet békés rendezését, hogy Ukrajna erős és stabil legyen, valamint az illegális bevándorlási nyomás kezelését.
Utóbbival kapcsolatban megjegyezte: idén már csaknem 72 ezer illegális bevándorló lépte át Magyarország határát, ez a szám több, mint bármely más uniós tagállam esetében. Ebben a helyzetben a visegrádi partnerek szolidaritásukról és segítségükről biztosították Magyarországot.
Antall Józsefné, az Antall József Tudásközpont alapítója elmondta: harmadszor rendezik meg a nyári egyetemet, a részt vevő fiatalok 22 országból érkeztek, ami azt mutatja, hogy nagy nemzetközi rangja van a rendezvénysorozatnak.
Frank Spengler, a Konrad Adenauer Alapítvány magyarországi képviselet-vezetője arra emlékeztetett, hogy 25 éve volt az első szabad választás Magyarországon a négy évtizedes kommunista kormányzás után. A voksolást követően Antall József alakíthatott kormányt, aki az európai értékeket hangsúlyozva sikeresen érvelt a közép-európai együttműködés mellett, és Magyarországnak hídszerepet szánt Közép- és Délkelet-Európa között - idézte fel.
Mérgezik a menekülteket Budapesten?
Szélsőséges, uszító bejegyzés jelent meg a fociultrák kedvelt Facebook-oldalán.
Az Ultras Liberi egyik posztjában ugyanis egy nő bejegyzését közölték arról, hogy a Budapesten tartózkodó menekülteknek „hashajtós kaját” adtak. A poszt alatt egyébként a nő beszámolt arról is, hogy ő maga kiment a Margitszigetre és adott - ahogy fogalmaz - „a retkeknek narancslevet megspékelve hashajtóval”.
A Hir24 megkereste az üggyel kapcsolatban a rendőrséget, hogy megtudják, felmerül-e bűncselekmény gyanúja és indul-e eljárás a visszataszító és életveszélyes cselekedet miatt.
Az Orbán-paródiák - Interjúnk a műfaj legjobbjával, Huszár Attilával
Mások százmilliókból készítenék, pártok milliárdos közbeszerzésekkel oldanák meg, de Huszár Attila egy személyben gyártja mindezeket, és kimagaslóbb, mint az összes párt hasonló próbálkozásai és kínlódásai együttvéve. Egy tehetség tehát, akinek ezért nem jut munka, és aki annak ellenére, hogy tehetséges, eddig mégsem hagyta el az országot.
A politikai animációs filmek legjobbjával, Huszár Attilával ma készítettem interjút.
Országgyűlési képviselők, miniszterelnökök, médiavezetők nézik, nagyjából mindenki ismeri, aki számít, de ahogyan ez gyakori, relatíve kevesen keresték meg. Én is ma beszéltem vele először.
Orbán-paródiái egyedülállók az Interneten. Gyakorlatilag zéró költségvetésből mindent megoldott. Megírja a történeteket, a párbeszédeket, a forgatókönyvet, animációs figurái pedig táncolnak és énekelnek.
- Úgy körülbelül 2009-2010-ben kezdtem és csináltam például ilyen Markos-Nádas dolgokat, de
nem igazán volt nézettségük - nyilatkozta Huszár Attila. - Készítettem saját animációkat,
kitalált dolgokat is. Az Orbán-videókat is úgy kezdtem, hogy nem volt munkahelyem; fizikai munkát szinte képtelen vagyok végezni. Ha öt percet dolgozok, akkor úgy dolgozik a szívem, mintha mittudomén 30 km-t futottam volna. Valamit kezdeni akartam magammal; a számítógépezést kapásból megtanultam, magyarításokat és reklámvideókat készítek, és annak idején elkezdtem az Orbán-videókat. Csináltam a Facebook-on az Orbán-paródiák-at, aminek volt, hogy napi százezres nézettsége volt. A Facebook végül letiltotta.
- Igen - feleltem -, a Facebook-kal komoly demokrácia-problémák vannak. A Facebook gyakran nagyon gátlástalanul és kritikátlanul védi a diktátorokat a polgári lakossággal szemben. Nyilván hasonlóan állnak hozzá arab vonalon is. Az Iszlám Állam terroristáinak elegendő a Facebook-nál panaszkodni, és az kritikátlanul betiltja azokat, akik nem támogatják a terrorizmust. A youtube is hasonlóan nyomorult.
Huszár Attila legutóbb betiltott youtube-videója az "Orbán népmesék" sorozatából ered. Mivel az Európai Unió 28 tagállama demokratikus és emberjogi legutolsója, Orbán Viktor és oligarcha bűntársai számára nem kívánatos a videó, ezért a youtube betiltotta, mi pedig ezért töltöttük fel ismét. Orbán oligarcha és népi söpredéke úgy véli, hogy a humor nem megengedett a Diktátor kapcsán, hiszen hogy jön ahhoz a nép ilyen sok ezer öngyilkosság és a magyar történelem legnagyobb elmenekülési hulláma kellős közepén, hogy poénokkal sértegeti a kvázi korlátlan hatalmú és mintegy korlátlanul tolvaj, korrupt diktátort, de aki nem olyan bolond, mint Orbán Viktor és minőségi köre, az felfogja - ha mégoly csöppnyi eszével is -, hogy egy ilyen terroristával és szintén néppénzen eltartott klánjával szemben a humor vagy a gúny mégsem annyira tiltott terület. Elvégre mégsem jár tömeges mészárlással, amihez Orbán Viktor és hibbant szavazóbázisa olyan iszonyatos gyűlölettel hurrázik, hajrázik és tapsol.
Huszár Attila is úgy járt, ahogy ez gyakran megesik: a betiltások megszorozzák az ember mozgásterét:
- Miután a Facebook letiltotta az Orbán-paródiákat - mondta Huszár Attila -, ezért újat kellett csinálni, és akkor úgy gondoltam, ezért videóban is lehetne nyomni a zenéket és akkor hadd szokja az Orbán. Meg reklámnak is jó stb., és hogy lássák az emberek, a sok agymosott, kicsit humorosabban feldolgozva a valóságot.
- Ezek nagyon tehetséges, kiugróan jó minőségű videók az Interneten - feleltem Huszár Attila szavaira -, és ugye ráadásul énekelsz is rajta, van, amikor nő is énekel, nagyon széles spektrumot lefogsz a felhasznált programok terén is, tehát ez a tehetség honnan van? Kívülállók azt gondolnák, hogy valamilyen politikai párt megbízásából, komoly személyzeti háttérrel, de hát én kiszúrom, hogy ez nem így van, tehát nem pártok pénzelik, hanem van egy tehetséges személy, aki hogy úgy mondjam, mindenhez ért és ő készíti ezeket az egyedülálló anyagokat.
- Így van, abszolút nem áll mögöttem párt vagy hasonló. Saját magamtól kezdtem el, mert egyik párt oldalán sem állok. Szóval mindegyik egy hazug, egy mocsok, csak az Orbán haladta meg az ingerküszöböt. Ami érdekel, azt hamar megtanulom. De csak ami érdekel. És akkor elkezdtem: letöltöttem egy Adobe programot, elkezdtem nézegetni, aztán a többit. És miközben csináltam, ráéreztem és így megtanultam elég gyorsan. Hamar, mert ha elém raknak egy programot, akkor lehet, hogy két óra múlva már tudnám is, hogyan működik, kenném-vágnám a dolgokat. Ami érdekel, azt gyorsan meg tudom tanulni. Akkor az egyik animáció program , amivel dolgoztam, megtalált a szoftver külföldi fejlesztője, és így ingyen használhatom a szoftvert, jogtisztán.
- És mi volt az, ami kiváltotta azt, hogy Orbán-videókat kezdtél gyártani? - kérdeztem.
- Folyamatosan jöttek, napi szinten azok a mocskos döntések, amik ehhez vezettek. Nem volt konkrétum. Az egész. Napi szinten jött. Szoktam nézni, hogy ti sem imádjátok Orbánt.
Huszár Attila elmondta:
- Budapesten éltem az élettársammal, lányom ott is van, ott lakik most is, mi vidékre költöztünk, de hát melók Budapesten lennének zömével, úgyhogy lenne több melóm is. Ha fölmennék, de hát élettársam nem akar. Lakhely tekintetében kaptam ajánlatot is, de hát... A múltkor ellenzéki párt is megkeresett, de nem tartozom egy párthoz sem. Egyébként a tv2-nek lett volna megrendelése, de amint megtudták, hogy ki csinálja az animációt - egy klipet kellett volna csinálnom, a producer intézte a dolgokat -, aztán azt mondták, hogy Huszár Attilának nem fizetnek ki semmit. Másutt is volt, nem azt nézték, hogy ki mit csinál vagy mit tud, hanem hogy ki csinálja.
- Igen - válaszoltam. - Nem a tudás és a tehetség számít, hanem hogy sógor, koma, haver, és mindez a minőség rovására. Meg is látszik ez a médiák és a pártok működésén egyaránt. A tehetségtelenségnek kultusza van, aki meg tehetséges, általában elhagyja az országot.
Mint arról Huszár Attila beszámolt:
- Ha van szabadidőm, akkor csinálom az Orbán-paródiákat. Akkor kapja. Meg gyakorolnom kell. Folyamatosan gyakorolni és így fejlődök tovább. Mert ezt nem lehet megtanulni, mint egy szakmát, hanem fejlődsz. Minél többet dolgozol rajta, annál jobbak lesznek a dolgok. Meg azért is jó ez, mert nincs is konkrét munkám. Meg hát jólesik csinálni. Elég sok rajongó van, szeretik. Női énekest kéne szerezni, de erre nem nagyon állnak sorba. Mondom: elváltoztatom a hangját programmal, így nem ismerik fel, de nem nagyon akarnak énekelni. A csaj, aki most énekel, ő sem akarja, hogy megtudják, kicsoda. Van egy másik csaj, aki szokott énekelni, de ő sem nagyon hangoztatja a nevét. Félnek az emberek nagyon.
Huszár Attila Orbán-paródiáit ezen a címen is megtalálhatják:
https://www.youtube.com/user/huszas
Huszár Attila egyik legújabb videoklipjét pl. itt láthatják:
Nem bánta meg a doktorjelölt, hogy nem esküdött az alaptörvényre
„Esküszöm, hogy Magyarország Alaptörvényéhez és a magyar néphez mindenkor hű leszek…” – kezdődött a fogadalom, amit az ELTE egyik doktorjelöltje nem volt hajlandó letenni. Azért tiltakozott, mert nem ért egyet az alaptörvény több passzusával sem. Így hiába dolgozott érte éveken át és teljesített minden követelményt, egyelőre nem lesz doktor. Kende Juditot arról kérdeztük, milyen volt meghozni egy ekkora döntést.
Kende Judit szociálpszichológus. Doktori munkáját annak kutatására szentelte, hogy 5-7 éves kisgyerekeknél vizsgálja meg, hogyan tanulják el kortársaiktól az etnikai előítéleteket. Korábban éveken át emberjogi szervezeteknél dolgozott és önkénteskedett. Így például mikor szélsőjobbosok zaklattak romákat többek közt Gyöngyöspatán, együtt dolgoztak a helyi csoportokkal, hogy a rendőrség megfelelő védelmet nyújtson számukra. Ilyen előzményekkel nem meglepő, hogy Kende úgy döntött, felemeli a szavát az alaptörvény számára elfogadhatatlan részei ellen. Szerinte ugyanis ez több diszkriminatív elemet is tartalmaz: korlátozza az LMBTQ emberek és a fogyatékossággal élők jogait és lehetővé teszi a hajléktalanság kriminalizálását.
A doktori eskü megtagadásával kapcsolatban azt mesélte lapunknak, bár a meghívó tartalmazta, hogy csak akkor jogosult a cím viselésére, ha az avatás részeként fogadalmat tesz, konkrétan a szövegben nem volt benne, hogy ennek része az alaptörvény is. Ő ennek ellenére sejtette, hogy ilyesmiről is szó lehet, így az ünnepséget megelőző este megkereste, mire is kéne felesküdnie. Ekkor még nem volt biztos benne, hogy vissza fogja utasítani a ceremóniát, így elment az avatóra.
Ennek kezdete előtt eligazítást tartottak a résztvevőknek az ünnepély menetéről, itt kérdezett rá a szociálpszichológus, hogy mi van, ha nem hajlandó az alaptörvényre esküdni. Azt felelték, ilyen még nem történt soha korábban, ennek részleteit az ELTE-t vezető rektorral, Mezei Barnával kell megbeszélnie. Végül Mezei helyett a kar dékánjával egyeztetett az eskü elutasításának következményeiről. Mint kiderült, Kende tudományos szempontból így is doktornak számít, de közjogilag nem és a diplomát sem kaphatja meg. Ezzel kapcsolatban elmondta: az nem zavarja, hogy emiatt nem veheti fel a „Dr.” előtagot a neve elé. Az már viszont problémásabb, hogy nem pályázhat meg olyan állást, amihez a titulusra szüksége lenne.
A felvetésre, hogy nem fél-e, hogy további hátrányok érik a karrierjében, azt felelte, kivételezett helyzetben van olyan szempontból, hogy jelenleg Belgiumban is csinál egy doktorit. Ezt – ha minden jól megy – két év múlva be is fejezi. Ha pedig ott felavatják, az egész Európában érvényes lesz, így itthon is találhat vele munkát. Persze még nem biztos, hogy tényleg haza is fog jönni külföldről, ez szakmai és személyes tényezőkön egyaránt múlik.
Kende Judit arról is mesélt: a döntésével kapcsolatos visszajelzések pozitívak voltak, rengetegen gratuláltak. Legalább 200 olyan ember írt rá emiatt, akikkel az még sosem találkozott és ez nagyon jól esett neki. Igaz, lépésével a családját sikerült meglepnie, de ők is egyet értettek vele.
A szociálpszichológus azt is bevallotta, nem biztos benne, hogy egy ilyen döntést úgy is meg tudott volna hozni, ha nem Brüsszelben dolgozik. Úgy véli, itthon ez teljesen megakasztotta volna a karrierjét.
Végül arra, hogy összességében megérte-e az alaptörvény miatt hagyni a doktorit, azt válaszolta:
Igen! Nagyon örülök, hogy megtehettem. Szuper, hogy ekkora szabadságom van a lelkiismeretem szerint dönteni és cselekedni.
Az üggyel kapcsolatban az ELTE-t is megkerestük. Az egyetem válaszából kiderült, az alaptörvény beiktatása előtt is kötelező volt felesküdni az alkotmányra. Mint írták, a mostani esetet leszámítva korábban nem érkezett olyan jelzés, amely szerint a doktorjelölt kimondottan az eskütételi kötelezettség miatt ne vette volna át oklevelét. Emiatt jelenleg az egyetem nem tervezi, hogy változtatna a hatályos doktori szabályzatán.

References: Kúria 
 bíróság 
 bíróság 
 Kúria 
 Kúria 
 Kúria